रूपा आचार्य पेसाले लेक्चरर हुन्। अघिपछि कोठा सफा गर्ने पनि फुर्सद हुँदैन उनलाई तर दसैंको लामो छुट्टीमा उनको आधाभन्दा बढी समय घरको सरसफाइमै बित्छ। आचार्य भन्छिन्-किनमेलका लागि एकदिन निस्कन्छु भने घर सफाइमा एक हप्ता खर्चिन्छु। दसैंमा प्रयोग गर्न मिल्ने सबै सामग्री सफा पार्न मन लाग्छ। म हरेक ३ वर्षमा घरमा प्रयोग हुने सबै सामग्री फेर्छु। यो वर्षको दसैंमा कार्पेट, पर्दादेखि लिएर भान्साका सामानसम्म नयाँ किन्ने सोचमा छु।
